2. ΒΑΣΙΛΙΚΟΝ ΔΙΑΤΑΓΜΑ υπ' αριθ. 104 της 14/19 Φεβρ. 1972 (ΦΕΚ Α' 28). (Διορθ. Ημαρτ. εν ΦΕΚ Α' 40 της 17 Μαρτ.  1972) Περί συντηρήσεως πολιτικών αεροσκαφών Έχοντες υπ' όψιν: 1)Τας διατάξεις των άρθρ. 9, 14 και 22 του Νόμ. 5017/1931, «περί Πολιτικής Αεροπορίας». 2)Τας διατάξεις των άρθρ. 33, 37 και 90 της κυρωθείσης δια του Νόμ. 211/47 Συμβάσεως, περί Διεθνούς Πολιτικής Αεροπορίας. 3)Τας διατάξεις του Ν.Δ. 714/70 «περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας''. 4)Την υπ' αριθ. 48/1972 γνωμοδότησιν του Συμβουλίου Επικρατείας, προτάσει του Ημετέρου επι της Ναυτιλίας, Μεταφορών και Επικοινωνιών Υπουργού, απεφασίσαμεν και διατάσσομεν: Σκοπός Άρθρ.1.-Δια των διατάξεων του παρόντος σκοπείται η καθιέρωσις απαιτήσεων δια την εκτέλεσιν συντηρήσεως, επισκευής και μετατροπής επί πολιτικών αεροσκαφών εγγεγραμμένων εις το Μητρώον Ελληνικών πολιτικών αεροσκαφών. Εφαρμογή Άρθρ.2.-Αι δια του παρόντος καθιερούμεναι απαιτήσεις δια την συντήρησιν, επισκευήν και μετατροπήν έχουν εφαρμογήν επί τμημάτων αεροσκαφών ή εφ' ολοκλήρων αεροσκαφών, δι α έχουν εκδοθή υπό της Υπηρεσίας Πολιτικής Αεροπορίας (Υ.Π.Α.) πιστοποιητικά πτητικής ικανότητος ή δι' α έχουν επικυρωθή υπό της ΥΠΑ πιστοποιητικά πτητικής ικανότητος, εκδοθέντα υπό ετέρου Κράτους. Ορισμοί Άρθρ.3.-Κατά την έννοιαν του παρόντος καλείται: 1.Αεροπορικός Επιχειρηματίας: Παν πρόσωπον άπερ κέκτηται άδειαν εκτελέσεως αεροπορικών εργασιών κατά τα υπό της ΥΠΑ καθοριζόμενα. 2.Αεροπορικός Μεταφορεύς: Παν πρόσωπον όπερ κέκτηται άδειαν ενασκήσεως εναερίων μεταφορών και υποχρεούμενον δια την εφαρμογήν προγράμματος συνεχούς συντηρήσεως και επιθεωρήσεως των αεροσκαφών αυτού, συμφώνως προς ίδιον σύστημα εγκεκριμένον υπό της ΥΠΑ προς διατήρησιν τούτων εις κατάστασιν πτητικής ικανότητος. 3.Αεροσκάφος: Το μηχάνημα, το οποίον δύναται να επιτυγχάνη στήριξιν εις την ατμόσφαιραν εξ αντιδράσεων του αέρος, μη συμπεριλαμβανομένων των εκ της επιφανείας της γης προερχομένων αντιδράσεων του αέρος. 4.Αρχεία Συντηρήσεως και Επιθεωρήσεως: Τα μητρώα σκάφους, κινητήρων, ελίκων κλπ., το τεχνικόν ημερολόγιον ως και έτερα έντυπα εκάστοτε χρησιμοποιημένα δια την καταχώρησιν και τήρησιν των υπό του παρόντος απαιτουμένων στοιχείων. 5.Γενική Επισκευή: Η συμφώνως, εγκεκριμένω υπό της ΥΠΑ ή υπό του κατασκευαστού σχετικώ Εγχειριδίω ή εγκεκριμένω υπό της ΥΠΑ συστήματι, γενική εξαρμολόγησις αεροσκάφους, συστήματος ισχύος, έλικος ή παρελκομένων, ως και των διαφόρων τμημάτων και συστημάτων αυτών, η εν συνεχεία επιθεώρησις τούτων, ενδεχομένη επισκευή ή αντικατάστασις μερών, συναρμολόγησις και δοκιμή. 6.Εγκεκριμένον: Παν ό,τι έτυχε της κατά τας διατάξεις του παρόντος εγκρίσεως της ΥΠΑ. 7.Εγκεκριμένον Συνεργείον Επισκευών: Παν συνεργείον συντηρήσεως, επισκευής και μετατροπής σκαφών, συστημάτων ισχύος, ελίκων και παρελκομένων, όπερ κέκτηται εν ισχύϊ Πιστοποιητικόν εκδοθέν υπό της ΥΠΑ συμφώνως τω Κανονισμώ Συνεργείων Επισκευών. 8.Εκατοντάωρος Επιθεώρησις: Η επιθεώρησις αεροσκάφους η απαιτουμένη καθ' εκάστην εκατοντάωρον λειτουργίαν τούτου, η συνισταμένη εις πλήρη επιθεώρησιν του εν λόγω αεροσκάφους και των διαφόρων τμημάτων και συστημάτων αυτού, συμφώνως προς την υπό της Υ.Π.Α. καθοριζομένην διαδικασίαν. 9.Ελάσσων Επισκευή: Πάσα μη μείζων επισκευή. 10.Ελάσσων Μετατροπή: Πάσα μη μείζων μετατροπή. 11.Έλιξ: Συσκευή χρησιμοποιουμένη δια την προώθησιν αεροσκάφους εντός του ατμοσφαιρικού αέρος, φέρουσα πτερύγια συνηρμολογημένα επί ατράκτου περιστρεφομένης υπό κινητήρος και παράγουσα   δια   της  περιστροφής  της, και  της  ως (Αντί για τη σελ. 603(β) Σελ. 603(γ) Τεύχος 715 – Σελ. 123 Συντήρηση Αεροσκαφών 38.Λ.γ.1-2 εκ ταύτης επενεργείας της επί του αέρος, ώσιν περίπου κάθετον προς το επίπεδον περιστροφής της. Εις τον όρον έλιξ περιλαμβάνονται και τα εξαρτήματα ελέγχου τα συνοδεύοντα ταύτην εκ του κατασκευαστού της, αλλ' ουχί τα κύρια και βοηθητικά στροφεία των υπό κινητήρος περιστρεφομένων αεροτομών. 12.Εξουσιοδοτημένος εκπρόσωπος της ΥΠΑ: Τεχνικός υπάλληλος της ΥΠΑ κατέχων τα προσόντα του Κλάδου Μηχανικών Αεροναυπηγών, ή ιδιότης εξουσιοδοτημένος παρά της ΥΠΑ όπως ενασκή ειδικάς αρμοδιότητας ταύτης αναλόγως προς την ειδικότητά του και συμφώνως προς τας διατάξεις του παρόντος. 13.Επισκευή: Η επαναφορά σκάφους, συστήματος ισχύος, έλικος ή παρελκομένου, εις κατάστασιν ασφαλούς λειτουργίας μετά βλάβην ή φθοράν αυτού. 14.Κατασκευαστής: Οιονδήποτε πρόσωπον όπερ κέκτηται Πιστοποιητικόν Τύπου δι' αεροσκάφος, έλικα, εξάρτημα, παρελκόμενον ή κινητήρα αεροσκάφους και κατασκευάζει ταύτα. 15.Κινητήρ Αεροσκάφους: Πας κινητήρ, όστις χρησιμοποιείται ή προορίζεται όπως χρησιμοποιηθή, δια την προώθησιν αεροσκάφους. Εν τη εννοία του κινητήρος περιλαμβάνονται άπαντα τα τμήματα, εξαρτήματα και εξοπλισμός αυτού πλήν των ελίκων. 16.Μείζων Επισκευή Αεροσκάφους ή Τμήματος αυτού: α)Επισκευή, ήτις δεν εκτελεσθή κατά τον ενδεικνυόμενον τρόπον, θα επιδράση σημαντικώς επί της δοκιμής αντοχής, των επιδόσεων, των χαρακτηριστικών πτήσεως, της λειτουργίας των συστημάτων ισχύος ή ετέρων ιδιοκτητών επηρεαζουσών την πτητικήν ικανότητα ή β)Επισκευή, ήτις εξετελεσθή ουχί συμφώνως προς παραδεδεγμένας τεχνικάς μεθόδους ή δεν δύναται να εκτελεσθή δια στοιχειωδών τεχνικών εργασιών. 17.Μείζων Μετατροπή αεροσκάφους ή Τμήματος αυτού: α)Μετατροπή ήτις δυνατόν να προκαλέση σημαντικήν αλλαγήν εις το βάρος την ζυγοστάθμισιν, την δομικήν αντοχήν, τας επιδόσεις, την λειτουργίαν του συστήματος ισχύος, τα χαρακτηριστικά πτήσεως, ή εις ετέρας ιδιότητας επηρεαζούσας την πτητικήν ικανότητα ή β)Μετατροπή ήτις εξετελέσθη, ουχί συμφώνως προς παραδεδειγμένας τεχνικάς μεθόδους ή δεν δύναται να εκτελεσθή δια στοιχειωδών τεχνικών εργασιών. Σελ. 604(γ) Τεύχος 715 – Σελ. 124 18.Όργανον: Συσκευή, χρησιμοποιούσα εσωτερικόν μηχανισμόν προς παροχήν οπτικών ή ακουστικών κλπ. ενδείξεων περί της θέσεως του ύψους, των επιδόσεων ή λειτουργίας αεροσκάφους ή οιουδήποτε τμήματος αυτού, περιλαμβάνουσα ηλεκτρονικούς μηχανισμούς και συσκευάς δια τον αυτόματον έλεγχον της πλεύσεως αεροσκάφους. 19.Παρελκόμενα: Όργανα, εξοπλισμός, συσκευαί, μέρη, εξαρτήματα ή βοηθητικά στοιχεία οιασδήποτε τεχνικής περιγραφής, άτινα χρησιμοποιούνται ή πρόκειται να χρησιμοποιηθούν δια την πλεύσιν, την εν γένει λειτουργίαν ή την διακυβέρνησιν του αεροσκάφους, περιλαμβανομένου του εξοπλισμού τηλεπικοινωνιών, ηλεκτρονικών οργάνων και οιουδήποτε ετέρου μηχανισμού ή μηχανισμών εγκατεστημένων ή προσηρτημένων εις το αεροσκάφος και τα οποία δεν αποτελούν τμήμα ή τμήματα του σκάφους, του συστήματος ισχύος ή των ελίκων. 20.Προληπτική Συντήρησις: Πάσα απλή ή μικρά εργασία προστασίας ή και η αντικατάστασις μικρών καθωρισμένων τμημάτων (STANDARD PARTS), άτινα δεν προϋποθέτουν πολυπλόκους εργασίας συναρμολογήσεως. 21.Προοδευτική Επιθεώρησις: Η συνεχής επιθεώρησις αεροσκάφους τινός και των διαφόρων τμημάτων και συστημάτων αυτού κατά προκαθωρισμένα διαστήματα, συμφώνως προς τας υπό της Υ.Π.Α. καθοριζομένας διαδικασίας. 22.Σκάφος: Η άτρακτος, ατρακτίδια, αεροδυναμικά καλύμματα στροφεία, αεροδυναμικαί επιφάνειαι, συστήματα προσγειώσεως ως και άπαντα τα μέρη, εξοπλισμού ή χειριστηρίων οιασδήποτε περιγραφής ανήκοντα εις ταύτα, εξαιρουμένων του συστήματος ισχύος, των ελίκων, και των υπό κινητήρος ή κινητήρων περιστρεφομένων αεροδυναμικών επιφανειών. 23.Συντήρησις: Η επιθεώρησις, η επισκευή, η γενική επισκευή και η προστασία των σκαφών, συστημάτων ισχύος ελίκων και παρελκομένων, περιλαμβανομένης της αντικαταστάσεως τμημάτων συμφώνως προς σύστημά τι συντηρήσεως εγκεκριμένον υπό της Υ.Π.Α. Ο όρος «Συντήρησις» περιλαμβάνει και την προληπτικήν συντήρησιν. 24.Σύστημα Ισχύος: Το σύνολον του κινητήρος αεροσκάφους και των τμημάτων αυτού, ως και ετέρων μερών αναγκαιούντων δια την κανονικήν επί αεροσκάφους εγκατάστασιν και λειτουργίαν του ως άνω κινητήρος μη περιλαμβανομένης της έλικος (εφ' όσον χρησιμοποιείται τοιαύτη). 38.Λ.γ.2 Συντήρηση Αεροσκαφών "25.Τεχνίτης Επισκευαστής: Πας κάτοχος εν ισχύι πιστοποιητικού ωρισμένης ειδικότητος, εκδοθέντος υπό αεροπορικού μεταφορέως ή αεροπορικού συνεργείου κατόπιν επιτυχούς παρακολουθήσεως προγράμματος εκπαιδεύσεως και κατά διαδικασίαν εγκεκριμένην υπό της ΥΠΑ. Ο τεχνίτης επισκευαστής έχει το δικαίωμα να συντηρή και επισκευάζη συγκεκριμένον αεροπορικόν υλικόν ενεργών κατά τους κανόνας της αεροπορικής τέχνης σύμφωνα με τας απαιτήσεις του αεροπορικού μεταφορέως ή του αεροπορικού συνεργείου". Η παρ. 25 προστέθηκε από την παρ. 1 Π.Δ. 714/31 Αυγ. - 8 Σεπτ. 1979 (ΦΕΚ Α' 211). Οι παλ. παρ. 25 έως 27 αναριθμήθηκαν σε 26 έως 28 από την παρ. 2 άρθρ. 1 του αυτού Π.Δ. 26(25).Τεχνίτης Πτυχιούχος: Πας κάτοχος εν ισχύϊ Τεχνικού Αεροπορικού Πτυχίου, ωρισμένης κατηγορίας, ειδικότητος και ικανότητος εκδοθέντος υπό της ΥΠΑ. 27(26).Τύπος: Το σύνολον αεροσκαφών, τα οποία είναι όμοια από πλευράς μελέτης και σχεδιάσεως. 28(27).Χρόνος Λειτουργίας: Ο χρόνος αφ' ης στιγμής το αεροσκάφος απογειούται μετά το πέρας πτήσεώς τινος ή ο χρόνος από της ενάρξεως της δια των ιδίων αυτού μέσων κινήσεως, προς απογείωσιν μέχρι της μετά το πέρας ακινητοποιήσεως τούτου, οριζόμενος δι' έκαστον τύπον αεροσκάφους υπό της ΥΠΑ. Γενικαί Διατάξεις Άρθρ.4.-1.Η επί πολιτικών αεροσκαφών, εγγεγραμμένων εις το Μητρώον Ελληνικών Αεροσκαφών εκτέλεσις συντηρήσεως, επισκευών και μετατροπών, διενεργείται υπό των κάτωθι και κατά τα δι' έκαστον τούτων οριζόμενα: α)Εγκεκριμένου Συνεργείου Επισκευών, όπερ κέκτηται πιστοποιητικόν αντιστοίχου κατηγορίας, δυναμένου να εκτελή συντήρησιν, επισκευάς και μετατροπάς επί αεροσκαφών, τμημάτων αεροσκαφών, περιλαμβανομένων των ελίκων, και παρελκομένων, κατά τα οριζόμενα εις τον Κανονισμόν Συνεργείων Επισκευών. β)Κατασκευαστού, δια τα κατασκευαζόμενα υπ' αυτού προϊόντα, συμπεριλαμβανομένων και των εξαρτημένων των εν λόγω προϊόντων των κατασκευαζομένων υπό των επικουρικών ή κατ' εξουσιοδότησιν (UNDER LICENCE) Οίκων. γ)Αεροπορικού Μεταφορέως, δυναμένου να εκτελή συντήρησιν, επισκευάς και μετατροπάς επί των αεροσκαφών αυτού ως και τμημάτων, συμπεριλαμβανομένων των ελίκων και παρελκομένων, συμφώνως προς τους εκάστοτε εν ισχύϊ Κανονισμούς Τεχνικής Εκμεταλλεύσεως της ΥΠΑ και προς Τεχνικάς Οδηγίας εκδιδομένας υπ' αυτής. Η ΥΠΑ δύναται να απαιτή την εκ των προτέρων έγκρισιν της δια κατηγορίας συντηρήσεως, επισκευών ή μετατροπών. δ)Πτυχιούχου Τεχνίτου, δυναμένου να εκτελή συντήρησιν, επισκευάς και μετατροπάς αεροσκαφών ή τμημάτων αυτών, περιλαμβανομένων και των σχετικών παρελκομένων, εφ' όσον πάντα ταύτα απορρέουν ως δικαιώματα εκ του πτυχίου του, και διαθέτει τα κατάλληλα μέσα, εξαιρουμένων των μειζόνων επισκευών και μετατροπών επί ελίκων, ως και πάσης επισκευής ή μετατροπής επί οργάνων. Τας αυτάς εργασίας δύναται να εκτελή και πρόσωπον όπερ εργάζεται υπό την εποπτείαν και ευθύνην Πτυχιούχου Τεχνίτου υπό την προϋπόθεσιν ότι ο εποπτεύων τούτο πτυχιούχος τεχνίτης ελέγχει προσωπικώς τας εκτελούμενας εργασίας, εις οίαν έκτασιν απαιτείται, δια να διαπιστώση ότι αύται εκτελούνται ορθώς. ε)Αεροπορικού Επιχειρηματίου, δυναμένου, κατόπιν εγκρίσεως της ΥΠΑ να εκτελή συντήρησιν, επισκευάς και μετατροπάς επί των αεροσκαφών αυτού ως και των τμημάτων αυτών, συμπεριλαμβανομένων των ελίκων και των παρελκομένων προς διατήρησιν τούτων εις κατάστασιν πτητικής ικανότητος, συμφώνως εγκεκριμένω υπό της ΥΠΑ συστήματι συντηρήσεως. Η κατά τα ανωτέρω έγκρισις χορηγείται συμφώνως τω Κανονισμώ Συνεργείων Επισκευών. ς)Πτυχιούχου Χειριστού, δυναμένου να εκτελή επί ιδιοκτήτου ή χειριζομένου υπ' αυτού αεροσκάφους, εξαιρουμένων των υπό των αεροπορικών μεταφορέων χρησιμοποιουμένων αεροσκαφών δημοσίας χρήσεως, προληπτικήν συντήρησιν, κατά τα υπό της ΥΠΑ εκάστοτε καθοριζόμενα. "ζ)Τεχνίτου επισκευαστού, δυναμένου εντός των οργανωτικών και λειτουργικών απαιτήσεων αεροπορικού μεταφορέως ή αεροπορικού συνεργείου να εκτελή, εφ' όσον του διατίθενται τα κατάλληλα μέσα, συγκεκριμένας εργασίας επί συγκεκριμένου αεροπορικού υλικού τον οποίον συναρτάται με το πιστοποιητικόν ειδικότητός του". Η περιπτ. ζ προστέθηκε από το άρθρ. 2 Π.Δ 714/31 Αυγ. - 8 Σεπτ. 1979 (ΦΕΚ Α' 211). (Αντί για τη σελ 604(γ) Σελ. 604,01 Τεύχος 715 - Σελ. 125 Συντήρηση Αεροσκαφών 38.Λ.γ.2 38.Λ.γ.2 Συντήρηση Αεροσκαφών Δια τα μεταφορικά αεροπλάνα δημοσίας χρήσεως ισχύουν τα κάτωθι: αα)Η εκ του κύκλου συντηρήσεως, προ εκάστης πτήσεως προβλεπομένη επιθεώρησις, δύναται να εκτελήται και πιστοποιήται υπό του πληρώματος, μερίμνη και ευθύνη του Κυβερνήτου του αεροπορικού μεταφορέως δι' εκτέλεσιν δρομολογημένων πτήσεων και εφ' όσον το πλήρωμα έχει υποστή, ανόλογον εκπαίδευσιν. ββ)Η εκ του κύκλου συντηρήσεως προ εκάστης πτήσεως, προβλεπομένη επιθεώρησις των μονοκινητηρίων και δικινητηρίων αεροσκαφών δημοσίων μεταφορών δύναται, κατόπιν ειδικής αδείας της ΥΠΑ, να εκτελήται και πιστοποιήται υπό του πληρώματος του αεροσκάφους, μερίμνη και ευθύνη του Κυβερνήτου αυτού, εφ' όσον τούτο έχει υποστή ανάλογον εκπαίδευσιν. 2.Η πιστοποίησις της πτητικής ικανότητος αεροσκάφους, σκάφους, κινητήρος, έλικος, παρελκομένου ή εξαρτήματος, το οποίον υπέστη συντήρησιν, προληπτικήν συντήρησιν, επισκευήν ή μετατροπήν, εκτελείται μόνον υφ' ενός των κάτωθι: α)Εγκεκριμένου Συνεργείου Επισκευών. β)Κατασκευαστού. γ)Αεροπορικού Μεταφορέως. δ)Πτυχιούχου Τεχνίτου όστις κέκτηται πτυχίον αντιστοίχου κατηγορίας ειδικότητος και ικανότητος. ε)Αεροπορικού Επιχειρηματίου. 3.Κατά την εκτέλεσιν και πιστοποίησιν των εργασιών συντηρήσεως, προληπτικής συντηρήσεως, επισκευών και μετατροπών εφαρμόζονται οι αντίστοιχοι κανονισμοί της ΥΠΑ. 4.Ουδείς δύναται να διαθέση δια χρησιμοποίησιν αεροσκάφος, σκάφος, κινητήρα, έλικα, παρελκόμενον ή εξάρτημα το οποίον υπέστη συντήρησιν, προληπτικήν συντήρησιν, επισκευήν ή μετατροπήν εκτός εάν: α)Πιστοποιηθή αύτη παρά προσώπου εξουσιοδοτημένου προς τούτο, συμφώνως τη παρ. 2 του παρόντος άρθρου και β)Αι σχετικαί εγγραφαί κατεχωρήθησαν εις τα οικεία αρχεία Συντηρήσεως και Επιθεωρήσεως. 5.Οι κατά την παρ. 1 του παρόντος άρθρου δυνάμενοι να εκτελέσουν επί πολιτικών αεροσκαφών εγγεγραμμένων εις το Μητρώον Ελληνικών αεροσκαφών συντήρησιν, προληπτικήν συντήρησιν, επισκευάς και μετατροπάς, υποχρεούνται όπως υποβάλουν εις την ΥΠΑ Δελτίον Βλαβών, εις πάσαν περίπτωσιν σοβαράς βλάβης ή καταστάσεως δυναμένης να επιφέρη πτητικήν ανικανότητα εις το σκάφος, το σύστημα ισχύος την ή τας έλικας, τα παρελκόμενα ή έτερον τμήμα του αεροσκάφους. Το δελτίον τούτο δεν υποβάλλεται υπό των αεροπορικών μεταφορέων δια τους οποίους ισχύουν τα καθοριζόμενα υπό των οικείων Κανονισμών Τεχνικής Εκμεταλλεύσεως. 6.Οσάκις επισκευή ή μετατροπή έχει ως αποτέλεσμα οιανδήποτε μεταβολήν των περιλαμβανομένων εις το εγκεκριμένον εγχειρίδιον πτήσεως περιορισμών ή των ορίων πτητικής ή γενικής λειτουργίας του αεροσκάφους, η μεταβολή αύτη αναγράφεται κατόπιν εγκρίσεως της ΥΠΑ, εις το Εγχειρίδιον. 7.100ωροι Επιθεωρήσεις: 100ωροι Επιθεωρήσεις εκτελούνται και πιστοποιούνται μόνον υπό των κάτωθι: α)Πτυχιούχων Τεχνιτών έκαστος των οποίων διαθέτει τα κατάλληλα μέσα και κέκτηται πτυχίον σκαφών ή συστημάτων ισχύος αναλόγως της φύσεως της εκτελουμένης εργασίας ή Πτυχιούχου Τεχνίτου, όστις κέκτηται αμφότερα τα εν λόγω Πτυχία. β)Εγκεκριμένου Συνεργείου Επισκευών. γ)Κατασκευαστού, όστις κέκτηται πιστοποιητικόν τύπου του αεροσκάφους και όστις εκτελεί εργασίας, συμφώνως προς εγκεκριμένον σύστημα επιθεωρήσεως. δ)Αεροπορικού μεταφορέως. 8.Ετήσιαι Επιθεωρήσεις: Αι ετήσιαι Επιθεωρήσεις εκτελούνται και πιστοποιούνται μόνον υπό των κάτωθι: α)Πτυχιούχου Τεχνίτου όστις κέκτηται αμφοτέρων των Πτυχίων σκαφών ΙΣ και συστημάτων ισχύος ΙΠ ή έχει εξουσιοδοτηθή παρά της ΥΠΑ και κέκτηται των πτυχίων σκαφών ΙΙΣ και συστημάτων ισχύος ΙΙΠ. β)Εγκεκριμένου Συνεργείου Επισκευών. γ)Κατασκευαστού, όστις κέκτηται του πιστοποιητικού τύπου του αεροσκάφους. δ)Αεροπορικού μεταφορέως. 9.Προοδευτικαί Επιθεωρήσεις: Προοδευτικαί Επιθεωρήσεις εκτελούνται ή εποπτεύονται και πιστοποιούνται μόνον υπό των κάτωθι: α)Πτυχιούχου Τεχνίτου, όστις κέκτηται αμφοτέρων των Πτυχίων ειδικότητος σκαφών ΙΣ και συστημάτων ισχύος ΙΠ ή κέκτηνται αμφοτέρων των Πτυχίων σκαφών ΙΙΣ και συστημάτων ισχύος ΙΙΠ και έχει εξουσιοδοτηθή απο της ΥΠΑ. β)Εγκεκριμένου Συνεργείου Επισκευών. γ)Κατασκευαστού, όστις κέκτηται του πιστοποιητικού τύπου του αεροσκάφους. δ)Αεροπορικού μεταφορέως. 10.Αι διατάξεις των παρ. 7, 8 και 9 του παρόντος άρθρου δεν έχουν ισχύν επί μεταφορικών αεροσκαφών Δημοσίας Χρήσεως. 11.Κατ' εξαίρεσιν των διατάξεων του παρόντος επιτρέπεται, όπως αεροσκάφη, κινητήρες, έλικες, παρελκόμενα ή εξαρτήματα συντηρούνται, επισκευάζωνται, ή μετατρέπωνται υπό του Κρατικού Εργοστασίου Αεροπλάνων εις έκτασιν ανάλογον προς τας δυνατότητας αυτού και υπό τον όρον της πλήρους ευθύνης του. (Αντί για τη σελ. 605(β) Σελ. 605(γ) Τεύχος 715 – Σελ. 127 Συντήρηση Αεροσκαφών 38.Λ.γ.2 12.Εις περίπτωσιν νέου τύπου αεροπορικού υλικού, αι εργασίαι συντηρήσεως, επισκευών και μετατροπών δύνανται κατόπιν εγκρίσεως της ΥΠΑ να εκτελούνται και πιστοποιούνται υπό πτυχιούχων τεχνιτών μη εχόντων επεκτείνει τα πτυχία των εις τον νέον τύπον υλικού, εφ' όσον έχουν υποστή αποδεδειγμένως ανάλογον εκπαίδευσιν. Αρχεία Άρθρ.5.-1.Δι' εκάστην, πλην της προληπτικής, συντήρησιν, επισκευήν ή μετατροπήν οιουδήποτε σκάφους, συστήματος ισχύος, έλικος ή παρελκομένων, δέον όπως τηρώνται υπό του ιδιοκτήτου αρχεία, συντηρήσεως και επιθεωρήσεως, εγκεκριμένου παρά της ΥΠΑ τύπου και περιλαμβάνοντα τουλάχιστον τας εν τη επομένη παραγράφω καθοριζομένας απαιτήσεις. 2.Τα αρχεία δια τας εν τη προηγουμένη παραγράφω αναφερομένας εργασίας περιλαμβάνουν τα επόμενα στοιχεία: α)Επαρκή περιγραφήν της εκτελεσθείσης εργασίας. β)Ημερομηνίαν περατώσεως της εκτελεσθείσης εργασίας. γ)Το όνομα του ή των Πτυχιούχων Τεχνιτών, την Εμπορικήν Επωνυμίαν Συνεργείου Επισκευής, Κατασκευαστού ή Αεροπορικού Μεταφορέως ή Αεροπορικού Επιχειρηματίου, οίτινες εξετέλεσαν την εργασίαν. δ)Πιστοποίησιν ότι η εν περιπτ. (α) της παρούσης παραγράφου περιγραφομένη εργασία εξετελέσθη καλώς και την σχετικήν έγκρισιν της επαναχρησιμοποιήσεως του αεροσκάφους ή Τμήματος αυτού. Η ως άνω πιστοποίησις και έγκρισις δέον όπως φέρουν την υπογραφήν του πιστοποιούντος και εγκρίνοντος, προκειμένου δε περί Πτυχιούχου Τεχνίτου και τον αριθμόν του πτυχίου αυτού. 3.Πάσα μείζων επισκευή και μείζων μετατροπή σκάφους, συστήματος ισχύος, έλικος ή παρελκομένων, δέον όπως καταχωρήται εις Αρχείον καθοριζόμενον υπό της ΥΠΑ. Το εν λόγω Αρχείον δέον όπως συμπληρούται κατά τα καθοριζόμενα υπό των Τεχνικών Οδηγιών της ΥΠΑ. Σελ. 606(γ) 38.Λ.γ.2 Συντήρηση Αεροσκαφών 4.Πάσα ετήσια ή Προοδευτική Επιθεώρησις δέον όπως καταχωρήται εις Αρχείον καθοριζόμενον ή εγκεκριμένον παρά της ΥΠΑ. Το εν λόγω Αρχείον συμπληρούται και διατίθεται κατά τας οδηγίας της ΥΠΑ. 5.Το σύστημα Αρχείων συντηρήσεως, επισκευών ή μετατροπών εκτελουμένων υπό αεροπορικού μεταφορέως, εγκρίνεται υπό της ΥΠΑ. Ο εις το μητρώον Ελληνικών Αεροσκαφών αναφερόμενος ως ιδιοκτήτης ή ο εκμεταλλεύομενος αεροσκάφος Δημοσίας Χρήσεως, δέον όπως τηρή Αρχεία δι' έκαστον αεροσκάφος ή τμήμα αυτού κατά τα καθοριζόμενα εις τον Κανονισμόν Τεχνικής Εκμεταλλεύσεως Μεταφορικών Αεροπλάνων Δημοσίας Χρήσεως. Εκτέλεσις εργασιών Άρθρ.6.-1.Οιαδήποτε συντήρησις, επισκευή ή μετατροπή δέον όπως εκτελήται συμφώνως προς μεθόδους, τεχνικήν και διαδικασίας παραδεδεγμένας υπό της ΥΠΑ και Τεχνικάς Οδηγίας εκδιδομένας υπ' αυτής. Τα χρησιμοποιούμενα ανταλλακτικά και υλικά, μη συμπεριλαμβανομένων των τυποποιημένων τοιούτων (STANDARD PARTS), τα επηρεάζοντα την πτητικήν ικανότητα του αεροσκάφους, δέον να είναι κατασκευασμένα ή εγκεκριμένα υπό των Οίκων κατασκευής του αεροσκάφους, του κινητήρος ή των παρελκομένων και εξαρτημάτων αυτών, περιλαμβανομένων και των επικουρικών (SUB CONTRACTORS) ή των κατ' εξουσιοδότησιν Οίκων (UNDER LICENCE) και να συνοδεύωνται υπό των αντιστοίχων πιστοποιητικών. Οι αεροπορικοί μεταφορείς δύνανται να χρησιμοποιούν και τα υπ' αυτών κατασκευαζόμενα ανταλλακτικά, υπό την προϋπόθεσιν ότι η κατασκευή εγένετο συμφώνως προς προδιαγραφάς, σχέδια, διαδικασίας και λοιπάς οδηγίας του οικείου κατασκευαστού ή προς διαδικασίας εγκεκριμένας υπό της ΥΠΑ ή ανταλλακτικά, κατασκευαζόμενα υπό ετέρων αερομεταφορέων, συμφώνως προς τους αυτούς ως άνω όρους. Κατά την εκτέλεσιν των ως άνω εργασιών θα πρέπει να χρησιμοποιούνται τα εργαλεία εξοπλισμός και δοκιμαστικαί συσκευαί, τα προβλεπόμενα υπό των κατασκευαστών ή ισοδύναμα και εφ' όσον υποστή διακρίβωσιν εάν απαιτήται τοιαύτη. 2.Πάσα συντήρησις και επισκευή δέον όπως εκτελήται κατά τοιούτον τρόπον, τα δε χρησιμοποιούμενα υλικά δέον όπως είναι τοιαύτης ποιότητος και αντοχής, ώστε η κατάστασις του τμήματος του αεροσκάφους επί του οποίου η εν λόγω εργασία εξετελέσθη, να είναι από απόψεως αεροδυναμικής και μηχανικής λειτουργίας, δομικής, ως και των άλλων ιδιοτήτων αίτινες επιδρούν επί της πτητικής ικανότητος, τουλάχιστον ισοδύναμος προς την αρχικήν ή την προελθούσαν εκ των εφαρμοσθεισών μετατροπών. 3.Άπασαι αι μετατροπαί δέον όπως σχεδιάζωνται και εκτελώνται κατά τοιούτον τρόπον, ώστε το μετατραπέν σκάφος, σύστημα ισχύς, έλιξ ή παρελκομένον να ανταποκρίνεται προς τους κανονισμούς Πτητικής Ικανότητος του Κράτους Κατασκευής, τους αφορώντας αντιστοίχως σκάφη, συστήματα ισχύος, έλικας ή παρελκόμενα. Επιθεωρήσεις Άρθρ.7.-1.Ουδέν αεροσκάφος, πλην των αεροσκαφών των χρησιμοποιουμένων ως δημοσίων μεταφορών διατίθεται δια πτήσεις εάν δεν υποστή εντός των προηγουμένων 12 ημερολογιακών μηνών ετησίαν επιθεώρησιν πιστοποιηθείσαν κατά τα εν παρ. 8 του άρθρ. 4 του παρόντος καθοριζόμενα, εκτός εάν έχη χορηγηθή ειδική προς τούτο εξουσιοδότησις παρά της ΥΠΑ. 2.Παν αεροσκάφος, εκτός των αεροσκαφών των χρησιμοποιουμένων ως δημοσίων μεταφορών, το οποίον χρησιμοποιείται δια την επ' αμοιβή μεταφοράν επιβατών ή χρησιμοποιείται δια την επ' αμοιβή μεταφοράν επιβατών ή χρησιμοποιείται επί μισθώσει ή δια επ' αμοιβή εκπαιδευτικούς σκοπούς, δέον να υφίσταται επιθεωρήσεις κατά διαστήματα 100 ωρών λειτουργείας του. Αι επιθεωρήσεις αύται θα πιστοποιούνται κατά τα εν παρ. 7 του άρθρ. 4 του παρόντος καθοριζόμενα. 3.Η ετήσια επιθεώρησις η απαιτουμένη κατά τα εν παρ. 1 διαλαμβανόμενα δύναται να λογισθή και ως 100ωρος επιθεώρησις. 4.Παν αεροσκάφος δύναται να υποστή προοδευτικήν επιθεώρησιν αντί των επιθεωρήσεων των προηγουμένων παραγράφων εφ' όσον ο ιδιοκτήτης ή ο εκμεταλλευόμενος τούτο διαθέτει μέσα, προσωπικόν και εφαρμόζει διαδικασίας ικανάς προς εκτέλεσιν των εργασιών της προοδευτικής επιθεωρήσεως. 5.Η συντήρησις των μεταφορικών αεροσκαφών δημοσίας χρήσεως εκτελείται συμφώνως προς σύστημα συνεχούς συντηρήσεως εγκεκριμένον υπό της ΥΠΑ. 6.Η ΥΠΑ δύναται δια Τεχνικών Οδηγιών ταύτης να καθορίζη και ετέρας επιπλέον των εν παρ. 1, 2 και 3 του παρόντος άρθρου απαιτήσεις επιθεωρήσεων ή να καθιστά υποχρεωτικήν την εκτέλεσιν προοδευτικών επιθεωρήσεων αντί των εν ταις αυταίς παραγράφοις αναφερομένων. Ειδικαί διατάξεις Άρθρ.8.-1.Οι αεροπορικοί μεταφορείς δύνανται να προμηθεύωνται ή να χρησιμοποιούν επί δανεισμώ κινητήρας, έλικας, ανταλλακτικά, παρελκόμενα ή εξαρτήματα επί των οποίων κινητήρων, ελίκων, ανταλλακτικών κλπ. εξετελέσθη και επιστοποιήθη συντήρησις, μετατροπή ή επισκευή υφ' ενός των κάτωθι: α)Αλλοδαπού συνεργείου επισκευών εγκεκρι-μένου υπό του Κράτους κατασκευής του αεροσκάφους ή του κινητήρος ή του εξαρτήματος, εφ' ου (Αντί των σελ. 607(α) και 609(α) Σελ. 607(β) Τεύχος 444 – Σελ. 125 Συντήρηση Αεροσκαφών 38.Λ.γ.2 το εν λόγω ανταλλακτικόν, παρελκόμενον ή εξάρτημα εγκαθίστανται, υπό τους κάτωθι όρους: αα)Ότι αι εργασίαι συντηρήσεως, επισκευής ή μετατροπής εξετελέσθησαν συμφώνως προς τα, υπό των εν ισχύϊ πιστοποιητικών εγκρίσεως του οικείου Κράτους, καθοριζόμενα, όσον αφορά εις τας ομάδας και κατηγορίας υλικού, δι' ας το συνεργείον έτυχεν εγκρίσεως, ως και τους υπό του οικείου Κράτους καθορισθέντος όρους, περιορισμούς ή προδιαγραφάς λειτουργείας δια το υπ' όψιν συνεργείον. ββ)Ότι αι εν λόγω εργασίαι εξετελέσθησαν και επιστοποιήθησαν συμφώνως προς τα εγχειρίδια και οδηγίας του κατασκευαστού, τους κανονισμούς του Κράτους εγκρίσεως του Συνεργείου και προς τυχόν τεχνικάς οδηγίας ή περιορισμούς της ΥΠΑ, μη εφαρμοζομένων εν προκειμένω των οικείων διατάξεων του εν ισχύϊ Κανονισμού «περί Κανονισμού Συνεργείων Επισκευών». γγ)Ότι πάσα μεταβολή επιφερομένη υπό του Κράτους εγκρίσεως επί του οικείου πιστοποιητικού ή της εν ισχύϊ εγκρίσεως, θα ισχύη αυτομάτως και δια τα, δυνάμει της παρούσης διατάξεως, συντηρουμένα, επισκευαζόμενα ή μετατρεπόμενα υλικά. δδ)Ότι, ευθύνη του αεροπορικού μεταφορέως, ενημερούνται τα ως άνω συνεργεία επί των υπό της παρούσης διατάξεως επιτασσομένων. β)Αλλοδαπού αεροπορικού μεταφορέως, μεθ' ου ημεδαπός αεροπορικός μεταφορεύς συνήψε συμφωνίαν, κατά τα καθοριζόμενα υπό του εκάστοτε εν ισχύϊ Κανονισμού Τεχνικής Εκμεταλλεύσεως μεταφορικών αεροπλάνων Δημοσίας χρήσεως, υπό τον όρον ότι αι εργασίαι συντηρήσεως, επισκευής ή μετατροπής εξετελέσθησαν και επιστοποιήθηκαν συμφώνως προς: αα)Τους Κανονισμούς του Κράτους του αλλοδαπού μεταφορέως. ββ)Τα εγχειρίδια και οδηγίας του κατασκευαστού του αεροσκάφους, κινητήρος παρελκομένου ή εξαρτήματος, και γγ)Τυχόν υφιστάμενας ειδικάς απαιτήσεις της ΥΠΑ. 2.Επί αεροσκαφών μεγίστου βάρους απογειώσεως μέχρι και 12.500 (5700 KGS) μη χρησιμοποιουμένων δια Δημοσίαν Χρήσιν δύναται να εκτελεσθή και πιστοποιηθή συντήρησις, επισκευή ή μετατροπή υπό αλλοδαπού συνεργείου επισκευών ή αεροπορικού μεταφορέως, εγκεκριμένων υπό του οικείου Κράτους, ως και να εγκατασταθούν επ' αυτών κινητήρες, έλικες, παρελκόμενα ή εξαρτήματα τα οποία υπέστησαν συντήρησιν, επισκευήν ή μετατροπήν υπό του αυτού συνεργείου ή αεροπορικού μεταφορέως υπό τους κάτωθι όρους: Σελ. 608(β) Τεύχος 444 – Σελ. 126 α)Ότι η εν λόγω συντήρησις, επισκευή ή μετατροπή εξετελέσθη και επιστοποιήθη συμφώνως προς τας οδηγίας του κατασκευαστού του αεροσκάφους, κινητήρος, έλικος, παρελκομένου ή εξαρτήματος και τους Κανονισμούς του Κράτους εγκρίσεως του συνεργείου. β)Ότι το είδος και η έκτασις των εκτελουμένων εργασιών ευρίσκονται εντός των υπό του οικείου Κράτους καθορισθέντων περιορισμών, ορίων ή προδιαγραφών λειτουργίας δια το υπ' όψιν συνεργείον ή τον αεροπορικόν μεταφορέα. γ)Ότι θα υποβάλωνται τα αναγκαία στοιχεία των ως άνω εκτελουμένων εργασιών εις την ΥΠΑ. 3.Η ΥΠΑ δύναται να καθορίση και ετέρας απαιτήσεις επιπροσθέτως των αναφερομένων εις τας παρ. 1 και 2 του παρόντος άρθρου. Καταργούμεναι Διατάξεις Άρθρ.9.-Απο της δημοσιεύσεως του παρόντος καταργείται το Β.Δ. 379/63 "περί συντηρήσεως πολιτικών αεροσκαφών" ως ετροποποιήθη δια του Β.Δ. 876/65. Εις τον Ημέτερον επί της Ναυτιλίας, Μεταφοριών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. 38.Λ.γ.2 Συντήρηση Αεροσκαφών